**Rauman kaupungin opiskeluhuollon ohjausryhmän kokous**

Aika: 9.6.15 klo 9

Paikka: Opetusvirasto, Vesa Lakaniemen työhuone

Osallistujat: ~~Leena Kivimäki~~, Johanna Ylikoski, Anne Vertainen, ~~Maritta Komminaho~~, Hanna Viljanen-Lehto, Vesa Lakaniemi (pj.) ja Sari Ågren (siht.)

**MUISTIO**

1. **Kokouksen avaus**

Puheenjohtaja avasi kokouksen.

1. **Opiskeluhuollon ohjausryhmän taustaa**

Puheenjohtaja esitteli ryhmän toiminnan taustaa. Ohjausryhmän toiminta perustuu Oppilas- ja opiskelijahuoltolakiin ja sitä määrittää opetussuunnitelman perusteet sekä kunnalliset esi- ja perusopetuksen oppilashuoltosuunnitelma sekä lukion opiskeluhuoltosuunnitelma. Projektikoordinaattori Sari Ågren esitteli lyhyesti oppilashuoltoon liittyvää, koulutuksellisen tasa-arvon rahoituksen mahdollistamaa kehittämistoimintaa.

1. **Opiskeluhuollon ohjausryhmän tehtävät**

Ryhmässä käytiin läpi lain ryhmälle määräämät tehtävät sekä keskusteltiin kuntakohtaisesti määritellyistä ja määriteltävistä tehtävistä. Ryhmän tarkoituksena, ja oppilashuollon perusajatuksena, nähtiin tiivis hallintokuntien välinen yhteistyö, yhdenmukaisesti toimimisen periaate, tiedonvaihto sekä oppilashuollon yhteisten kuntakohtaisten pelisääntöjen luominen. Tulevana työnä nähtiin myös perehtyminen siihen, mitä yhteisöllinen oppilashuolto oikeasti on. Tässä yhteydessä keskusteltiin lyhyesti myös sote-mallin mahdollisista vaikutuksista oppilashuoltoon ja palveluiden säilyttämiseen kunnassa.

Päätettiin ryhmän jatkossa kokoontuvan vähintään lukukausittain ja kaupungin vuosikello huomioiden siten, että esim. koulutuksia järjestäessä suunnittelua tehtäisiin yhteistyössä sekä aikataulullisesti, taloudellisesti että sisällöllisesti.

Yhteistyötä Onnistuvat opit – ryhmän kanssa pidettiin tärkeänä. Onnistuneet opit nähtiin operatiivisena ryhmänä, joka voisi jatkossa pyytää oppilashuoltoa sivuaviin asioihin kannanottoa oppilashuollon ohjausryhmältä. Päätettiin, että Onnistuvat opit – ryhmän puheenjohtajalle lähetetään oppilashuollon ohjausryhmän muistio tiedoksi yhteistyön helpottamiseksi.

1. **Opiskeluhuollon arviointia lukuvuodelta 2014 -2015**

Projektikoordinaattori Sari Ågren esitteli perusopetuksen oppilashuollon kuluneen lukuvuoden toiminnasta tehdyn arvioinnin tuloksia. Tulokset ovat nähtävillä peda.net – sivustolla seuraavassa osoitteessa: <https://peda.net/rauma/kth/hankkeen-teemat/yok>.

Sovitaan, että seuraavalla kerralla arviointia tehdessä vastaukset kerätään myös terveydenhoitajilta.

1. **Opiskeluhuollon ohjausryhmän työsuunnitelma lukuvuodeksi 2015 – 2016**

Ryhmässä suunniteltiin tulevaa lukuvuotta ja päätettiin painopistealueiksi ottaa yhteisöllisen oppilashuollon toiminnan kehittäminen sekä Winnovan opiskeluhuollolliseen toimintamalliin perehtyminen (ja mahdollinen kehittäminen). Projektikoordinaattori kutsuu Winnovasta Fia Heinon ryhmän vieraaksi syksyn kokoukseen, **joka pidetään 29.9. klo 12.30** opetusvirastolla Vesa Lakaniemen työhuoneessa. Vuoden vaihteen jälkeen pidettävässä kokouksessa ohjausryhmä perehtyy kouluterveyskyselyn tuloksiin. Tarvittaessa ryhmä kutsutaan koolle myös myöhemmin syksyllä.

Opiskeluhuollon ohjausryhmän muistiot tulevat jatkossa näkymään osoitteessa: <https://peda.net/rauma/kth/koulutukset>.

1. **Muut asiat**

Ryhmässä keskusteltiin myös oppilashuollollisen henkilöstön kouluttautumisesta ja erityisesti linjauksesta liittyen pitkäkestoisiin, omaehtoisiin koulutuksiin. Yhteisesti sovittiin, että oppilashuoltohenkilöstön, kuten muunkin henkilöstön, kouluttautumisissa noudatetaan kaupungin yleistä linjausta omaehtoisiin, pitkäkestoisiin koulutuksiin osallistumisesta.

1. **Kokouksen päättäminen**

Puheenjohtaja päätti kokouksen klo 10.05.